《东南秀罗亦佳山而近用前韵约游》
宋代·刘跂

邂逅飞蓬身事轻，异乡风物不胜情。出无舆马自怜许，食有蛙胜空瘦生。

失路漫漫迷日影，并溪沥沥灌田声。似闻更有佳山在，试卜东南十里行。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。